# Cadmans Cottage

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  **Cadmans Cottage**  |
| --- |
|  Frontera de l'edificio |
| **Situación cheografica** |
| **Estau** |  |
| **País** |  |
|  |  |
| **Situación** |  110 George Street, The Rocks, Sydney, Australia |
| **Adreza** |  |
| **Coordenatas** |  |
| **Archidiocesi** |  |
| **Diocesi** |  |
| **Arcipestrau** |  |
| **Advocación** |  |
| **Culto** |  |
| **Orden** |  |
| **Rector** |  |
| **Vicario parroquial** |  |
| **2.º Vicario parroquial** |  |
| **Mosen** |  |
| **Propietario** |  |
| **Administrador** |  |
| **Director** |  |
| **Coste** | {{{coste}}} |
| **Visitable** |  |
| **Altaria** |  |
| **Pisos** |  |
| **Amplaria** |  |
| **Largaria** |  |
| **Superficie** |  |
| **Diametro** |  |
| **Aforo** |  |
| **Altaria s.l.m.** |  |
| **Atras** |  |
| **Alcance** |  |
| **Iluminación** |  |
| **Potencia** |  |
| **Arquitectura** |
| **Tipo** | Casa |
| **Estilo** | Antigo estilo colonial cheorchiano |
| **Función** |  |
| **Catalogación** |  |
| **Materials** |  |
| **Construcción** |
| **Construcción** | 1815-1816 |
| **Fundador** |  |
| **Inicio** |  |
| **Fin** |  |
| **Devantadera** |  |
| **Destrucción** |  |
| **Equipo disenyador** |
| **Arquitecto** | Francis Greenway (se creye) |
| **Incheniero estructural** |  |
| **Incheniero de servicios** |  |
| **Incheniero civil** |  |
| **Atros** |  |
| **Premios** |  |
| **Pachina web** |  |
| **Localización** |
| Cadmans Cottage Cadmans Cottage en Australia |

O **Cadmans Cottage** ye o segundo edificio residencial mas antigo que encara se conserva en a ciudat de Sydney, Australia, habendo estau construyiu en 1816 ta l'uso de timoneros d'o gubierno y as suyas tripulacions. L'edificio ye muit ligau a la historia de Sydney, demandando a mas o títol de primer edificio construyiu en a linia de costa d'a zona conoixida como The Rocks. Se diz que con a marea alta, l'augua podría plegar a dica nomás 2,4 m d'o Cadmans Cottage; manimenos, debiu a las ganancias de terreno a la mar ta a construcción de Circular Quay, a linia de costa s'aluenyó a 100 metros de distancia en 1816.

L'edificio ha teniu cuantos usos diferents mientres a suya vida—primero y mas important como residencia d'os cuatre timoneros d'o gubierno (dende 1816 dica 1845), dimpués como cuartel cheneral d'a Guardia Costera de Sydney (dende 1845 dica 1864) y a la fin como aloxamiento ta mariners (dende 1865 dica 1970). A restauración d'o Cadmans Cottage prencipió en 1972 dimpués d'estar declarau como puesto de patrimonio historico por a lei sobre Parques Nacionals y Fauna, pasando o suyo contro a la "Autoridat ta a Remodelación de Sydney Cove" (en anglés *Sydney Cove Redevelopment Authority*).

En 1988 bi habió una gran investigación arqueolochica (en preparación ta a remodelación por o bicentenario) y dende alavez, nomás s'han feito chicoz treballos de mantenimiento en l'edificio. En l'actualidat l'edificio se fa servir como seu d'o Centro d'Información sobre os Parques Nacionals d'a badía de Sydney y puet estar vesitau por o publico.

## John Cadman

John Cadman naixió en chinero de 1758 y fue transportau a Australia en 1798 a la edat de 40 anyadas por haber furtau un caballo. Fue indultau por o gubernador Macquarie en 1821. Cadman ye obviament qui da nombre a iste edificio, ya que vivió en él como chefe de timoneros con a suya muller y dos fillastras, dende 1827 dica a suya chubilación en 1845, permaneixindo-ie un total de 18 anyos, o mas luengo periodo de servicio a o gubierno d'un timonero dica que o puesto fue aboliu dimpués d'o retiro de Cadman.

## Importancia

Estatua d'o capitán William Bligh amán d'a casa. (obra de Marc Clark).
Se considera que o Cadmans Cottage tien importancia ta o pueblo y a nación australiana ya que:

* Ye un supervivient de l'antiga linia costera de Sydney Cove, amostrando a evolución d'o puerto y d'a ciudat de Sydney en sí mesma;
* Ye l'edificio mas antigo en The Rocks y o tercero mas antigo de toda a ciudat de Sydney;
* Ye un raro y temprano eixemplo d'un edificio oficial d'a epoca colonial.

A casa de John Cadmans amuestra una anvista unica d'o desenvolique temprano d'a zona de Circular Quay, encara que parti d'o patrimonio pudo haber-se perdiu en a restauración de l'edificio en 1972.

## Referencias

## Vinclos externos

* (en) – New South Wales Parks and Wildlife Service, Official Webpage for Cadmans Cottage
* (en) Laila Ellmoos (2008). "Cadmans Cottage". *Dictionary of Sydney*.  Retrieved 8 d'octubre de 2015.  [CC-By-SA]